kardosdrur/scandi-wiki huggingface dataset:
Harald Brix

Harald Frederik Valdemar Brix (25. februar 1841 i København – 28. maj 1881 sammesteds) var en dansk politiker og redaktør. Sammen med sin fætter Louis Pio og Paul Geleff grundlagde han i 1871 en dansk afdeling af Den Internationale Arbejderforening, der blev udspringet for Arbejderbevægelsen i Danmark.

Brix udgav fra 21. juli 1871 sammen med Louis Pio ugebladet Socialisten. Han var kort tid forinden gået fallit med en boghandel og delte sin fætters ønske om at starte en dansk afdeling af Internationale. 

I 1872, tre uger efter Slaget på Fælleden blev han idømt tre års fængsel for sammen med Pio og Geleff at have opfordret til samfundsomstyrtning. Efter sin løsladelse i 1875 begyndte han udgivelsen af et satirisk blad kaldet Ravnen. Dette resulterede i 1877 i en dom på fire år i forbedringshus, 21 måneder i fængsel og 1500 kr. i bøde for majestætsfornærmelse, blasfemi, opfordring til revolution og injurier.

Da han blev løsladt i 1880 begyndte han at udgive dagbladet Herolden, fra 12. februar til 20. september og igen fra 25. december til 19. marts 1881. De 7 år og tre måneders fængsel som han havde stået igennem havde imidlertid svækket Brix' helbred betydeligt, og han døde i 1881 kun 40 år gammel. 

Han er begravet på Almen Kirkegård i Aalborg.

Eksterne henvisninger 
 
 Plads til os alle – Harald Brix 

Socialdemokrater fra Danmark
Injuriedømte
Socialister fra Danmark
Danskere i 1800-tallet
Personer i Dansk Biografisk Leksikon
Personer fra København
Boghandlere fra Danmark
Forlæggere fra Danmark
Personer i den 2. Slesvigske Krig fra Danmark
Debattører fra Danmark
Lehmann

Lehmann er et almindeligt efternavn. Der er pr. 2020 1.159 danskere, der bærer dette efternavn.

 Edvard Lehmann (kunstner) – dansk maler og tegner
 Edvard Lehmann (religionshistoriker) – dansk religionshistoriker
 Jens Lehmann – tysk fodboldlandsholdsmålmand
 Orla Lehmann – dansk jurist og politiker
 Thomas Lehmann - dansk diplomat
 Inge Lehmann - dansk seismolog

Se også 
 Lehmann (slægt) – dansk slægt
 Lehman Brothers – bank- og finanskoncern med hovedkvarter i New York

Referencer 

Tyske efternavne
Erhvervsmæssige efternavne
Radsted Kirke

Radsted Kirke ligger på det østlige Lolland og er opført i flere etaper. Den ældste del omkring 1200 i senromansk stil. Koret blev revet ned i begyndelsen af 1300-tallet og genopbygget og forlænget mod øst i gotisk stil. Omkring år 1400 opførtes et kirketårn, der dog var mindre end det nuværende, som blev forhøjet med et stokværk og et højt lanternespir i 1621. Allerede 1616 var et nordkapel og et våbenhus mod syd føjet til. Tårnet og dets kobberbeklædte spir har en samlet højde på 56,5 m og ses derfor på lang afstand i det flade landskab.
  
Tilbygningerne i 1600-tallet skete efter, at kong Frederik 1. i 1529 havde overdraget patronatsretten til rigshofmester Mogens Gøye til Krenkerup Gods, der ligger ca. 1 km syd for kirken, og kirken indgik senere sammen med godset i Grevskabet Hardenberg-Reventlow (indtil 1973).

I 1868-70 gennemgik kirken en omfattende restaurering. Den omfattede bl.a.:
 tilpasning af alle bygningsdele til gravkapellets renæssancestil.
 restaurering af altertavle og prædikestol, der er fra 1610
 glatpudsning af hvælvet (hvorved kalkmalerierne fra 1500-tallet gik tabt).

Døbefonten er et gotlandsk arbejde. Den er af kalksten og stammer fra 1300-tallet.

Galleri

Eksterne kilder og henvisninger 

 Radsted Kirke  hos nordenskirker.dk
 Radsted Kirke hos KortTilKirken.dk
 Radsted Kirke hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
OSPF

OSPF eller Open Shortest Path First er en protokol til at etablere rutning i interne datanetværk (dvs. indenfor samme autonome system – også kaldet IGP, interior gateway protocol). Med OSPF opbygges en forbindelsestilstands-graf af routere (knuder) og forbindelser mellem disse (kanter). Kanterne tilskrives en omkostning. Denne kan repræsentere alt fra latency til faktiske omkostninger ved at benytte forbindelsen. Derefter benyttes Dijkstras algoritme til at finde den "korteste" vej defineret af omkostningerne.

Se også 

 Datanet
 BGP – der i modsætning til OSPF opererer med ekstern rutning.
 Intermediate System to Intermediate System
 IEEE 802.1aq (Shortest Path Bridging)

Eksterne henvisninger 
 IETF OSPF Working Group
 Design and Implementation of OpenOSPFD (Paper)
 Design and Implementation of OpenOSPFD (Presentation)
 Cisco OSPF
 Cisco OSPF Areas and Virtual Links

Internetteknologi
Klosterkirken Saint-Denis

Klosterkirken Saint-Denis () i byen Saint-Denis ved  Seinen nord for Paris var de franske kongers gravkirke.

Dagobert I, Frankrigs konge fra 628 til 637, grundlagde klostret, som fik navn efter Saint Denis, Sankt Dionysius, der var en fransk helgen og Paris' første biskop.

Den franske konge Louis 16. blev i 1815 genbegravet der sammen med sin dronning, Marie Antoinette, og sin søster Elisabeth, efter at de var blevet gravet op af revolutionens massegrav ved det sted, hvor Madeleinekirken står i dag. De kongeliges lig ligger stadig ved Saint Denis-kirken.

Kirken er et arkitektonisk landemærke, og dele af den anses for at være den første arkitektur i gotisk stil. Disse dele blev opført af abbed Suger omkring 1136, mens kirken først stod færdig i 1200-tallet.

Eksterne henvisninger 

Saint-Denis, Klosterkirken
Gravkirker
Monument historique i Paris
Saint-Denis

Saint-Denis er en by og kommune i Frankrig nord for Paris ved floden Seine. Saint-Denis er en industriforstad til Paris med (2012) indbyggere.

Igennem årene er mange muslimer fra de tidligere franske kolonier flyttet til byen.

I Saint-Denis finder man den gamle kongekirke klosterkirken Saint-Denis, og Frankrigs nationale fodboldsstadion Stade de France, der blev bygget til VM i fodbold i 1998.

Byer i Seine-Saint-Denis
Byer i Frankrig med over 100.000 indbyggere
Lionel Jospin

Lionel Jospin (født 12. juli 1937) er en fransk politiker. Jospin var Frankrigs premierminister 1997-2002 og Frankrigs Undervisningsminister i perioden 1988-1992. 

Jospin var Socialistpartiets (PS) kandidat ved præsidentvalgene i 1995 og i 2002. 

Ved valget i 2002 tabte Jospin i første valgrunde til Jean-Marie Le Pen, lederen af det højre-radikale parti Front National. Tabet førte til selvransagelse i PS.

Valget 2002 vundet af Jacques Chirac fra Rassemblement pour la République, der fik endnu en periode som Frankrigs præsident. Jacques Chirac fik 19,88% af stemmerne i første valgrunde og 82,21% i anden runde. 

Jean-Marie Le Pen fik 16,86% i første valgrunde og 17,79% i anden runde. 

Lionel Jospin fik 16,18% i første valgrunde. Dermed kunne han ikke forsætte som kandidat i anden runde. 

Lionel Jospin er uddannet fra Institut d'Études Politique de Paris og École National d'Administration. 

Trods sit image som traditionel socialist gennemførte Jospin flere større privatiseringer i sin regeringsperiode. Jospin gennemførte desuden 35-timers arbejdsuge som led i bekæmpelse af Frankrigs høje arbejdsløshed.

Lionel Jospin var trotskist i sin ungdom.

Eksterne henvisninger 

Frankrigs premierministre
Præsidentkandidater fra Frankrig
Socialister fra Frankrig
Storkors af Æreslegionen
Æresdoktorer
Beslutningstabel

Beslutningstabeller er et præcist og kompakt værktøj til at modellere mere eller mindre kompliceret logik.

På samme måde som f.eks. hvis-så-ellers (engelsk: if-then-else) kommandoer i et programmeringssprog forbinder beslutningstabeller betingelser med de handlinger, der skal udføres, men til forskel fra sådanne kommandoer kan beslutningstabeller på elegant måde forbinde mange uafhængige betingelser med mange forskellige handlinger.

Struktur 

Beslutningstabeller er typisk opdelt i fire kvadranter, som vist nedenfor.

Hver betingelse svarer til en variabel, en relation eller et udsagn, hvis mulige værdier listes under de alternative betingelser.
Hver handling er en fremgangsmåde eller operation, som skal udføres, og mulighederne angiver, om (eller i hvilken rækkefølge) handlingen skal udføres for det sæt alternative betingelser, den svarer til. 

I mange beslutningstabeller benyttes en tankestreg i afsnittet med alternative betingelser til at angive, at en given betingelse er ligegyldig for valg af handling. Det viser sig af og til, at hele betingelser, som man først tror er vigtige, viser sig at være irrelevante ved, at ingen af alternativer peger på handlinger, som skal udføres. 

Udover den grundlæggende struktur med fire kvadranter er der stor forskel på, hvordan alternative betingelser og afledte handlinger vises i beslutningstabeller. Nogle tabeller kan bruge simple sand/falsk værdier til at repræsentere alternativerne (svarende til hvis-så-ellers), men andre kan benytte nummererede alternativer og atter andre igen endog fuzzy logic eller sandsynligheder til at specificere de alternative betingelser.

Tilsvarende kan de anførte handlinger være en simpel anførsel af, at den skal udføres (handlingen afmærkes) eller – i mere avancerede tabeller – i hvilken rækkefølge, det skal ske (handlingen nummereres).

Eksempel 

Den enkle beslutningstabel, hvor de alternative betingelser er enkle, boolske værdier, og hvor handlingerne udpeges ved afmærkning, er naturligvis også den letteste at beskrive.

Et eksempel kan være, at et firma, som yder teknisk support udarbejder en beslutningstabel som hjælp til at diagnisticere printerproblemer ud fra symptomer, som kunder beskriver for dem over telefonen.

Selv i dette simple eksempel (der ikke nødvendigvis svarer til realiteterne omkring fejlsøgning vedrørende udskrivning) ses det, hvordan beslutningstabeller kan varieres til at dække adskillige betingelser med mange muligheder.

Fordele ved programkonstruktion 
Beslutningstabeller gør det enkelt at kontrollere, om der er taget hensyn til alle mulige kombinationer af betingelserne, således som det klart fremgår ovenfor: Alle kombinationer af de tre betingelser er dækket.

Logik
Projektledelse
Femte franske republik

Den Femte Republik er den almindelige betegnelse for Frankrigs nuværende politiske system, der indførtes med Den franske forfatning af 4. oktober 1958 og afløste den kollapsede Fjerde Republik. Den nye forfatning har til hensigt at styrke den udøvende magt, idet perioden efter 2. verdenskrig var præget af svage regeringer og talrige parlamentsvalg.

Forfatningen indførte en blanding af et parlamentaristisk system, hvor parlamentet kan afsætte regeringen og præsidenten kan opløse Nationalforsamlingen, og et præsidentielt system, hvor præsidenten er valgt direkte af befolkningen.

Systemet er populært sagt et "republikansk monarki", fordi forfatningen tillægger præsidenten betydelige kompetencer også på det udenrigspolitiske område. Forfatningen er  ændret flere gange siden 1958. Blandt andet er præsidentens valgperiode reduceret fra syv til fem år.

Den Femte Republiks præsidenter 
 Charles de Gaulle (1958-1969)
 Georges Pompidou (1969-1974)
 Valéry Giscard d'Estaing (1974-1981)
 François Mitterrand (1981-1995)
 Jacques Chirac (1995-2007)
 Nicolas Sarkozy (2007-2012)
 François Hollande (2012-2017)
 Emmanuel Macron (2017-i dag)

Se også 
 Første franske republik (1792–1804)
 Anden Republik (1848–1852)
 Tredje Republik (1870–1940)
 Fjerde Republik (1946–1958)

Frankrigs historie
Franskmænd
Valéry Giscard d'Estaing

Valéry Marie René Giscard d'Estaing (født 2. februar 1926 i Koblenz i Tyskland, hvor hans far var i de franske styrker, der besatte Rhinlandet, død 2. december 2020) var en fransk politiker og præsident 1974-1981.
Giscard d'Estaing var finansminister 1962-1966 i regeringen Georges Pompidou. Stifter af det liberal-konservative parti UDF i 1978.
 
Giscard d'Estaing er uddannet fra École Nationale d'Administration 1949-1951.

Efter sit nederlag ved præsidentvalget til François Mitterrand i 1981 har "VGE", som han kaldes, navnlig helliget sig europæiske spørgsmål. Han var i 2002-2003 formand for Konventet for Europas fremtid, der udarbejdede udkast til EU's forfatningstraktat. Giscard d'Estaing blev medlem af Det Franske Akademi i 2003.

I 2005 købte Valery Giscard d'Estaing sammen med sin bror slottet i den lille by Estaing og fortsatte den proces, som faderen havde begyndt i 1923 ved at købe navnet d'Estaing. Slottet er en imponerende bygning,  med stor symbolsk værdi. Slottet i Estaing har international betydning, fordi dets sidste adelige ejer admiral d'Estaing deltog i den amerikanske uafhængighedskrig. Admiralen nyder af den grund en vis respekt i USA. Siden admiralens henrettelse i 1794 har slottet Estaing det meste af tiden været nonnekloster. 

I sin præsidentperiode kørte Giscard d'Estaing et tæt parløb med Tysklands kansler Helmut Schmidt.

Referencer

Noter

Eksterne henvisninger 

Frankrigs præsidenter
Økonomiministre fra Frankrig
Riddere af Serafimerordenen
Storkors af Dannebrog
Personer fra Koblenz
Storkors af Sankt Olavs Orden
Yoshihiro Takahashi

Yoshihiro Takahashi (高橋義廣, Takahashi, Yoshihiro, født: 18. september 1953) er en japansk tegneserietegner.
Han underskriver bøgerne med stavemåden 高橋 よしひろ, hvor familienavnet er med kanji og drengenavnet med hiragana.

Han har bl.a. tegnet og fortalt serierne om hunden Silver Fang, og Silver Fangs søn Weed.

Mangaerne om Silver og Weed fås desuden også som anime under hhv. navnene Ginga Nagareboshi Gin og Ginga Densetsu Weed.

Noter 

Mangaka
Tegneserietegnere
Personer fra Japan
Peregrin Toker

Peregrin Toker () eller Pippin er en fiktiv person fra J.R.R. Tolkiens Ringenes Herre bøger.

Han er fætter til Meriadoc Brændebuk.

Efter han er vendt hjem, bliver han gift med Diamond af Long Cleeve. De får sammen en søn, der hedder Faramir.

I Peter Jacksons Ringenes Herre-filmtrilogien spilles denne figur af Billy Boyd.

Eksterne henvisninger 
 

Personer i Ringenes Herre
Óin

Óin (2774 Tredje Alder – 2994 Tredje Alder) er en fiktiv person fra J.R.R. Tolkiens bog Hobbitten.

Dværg fra Durins hus. Han var en af dværgene der fulgte Thorin Egeskjold til Bilbos hus.
Han var en del af gruppen med dværgene, Bilbo og Gandalf der drog imod det ensomme bjerg. Efter Smaug var blevet dræbt flyttede han ind i det Ensomme Bjerg.

I Ringenes Herre - Eventyret om Ringen finder man ud af at Óin tog med Balin til Moria. I den store bog, som Gandalf finder i Moria, står der, at Óin blev dræbt i år 2994 af Vandets Vogter.

Eksterne henvisninger 
 

Personer i Ringenes Herre
Bordfodbold

Bordfodbold er et spil, der spilles på særligt et bordfodboldbord. En kamp spilles mellem to hold bestående af 1-2 spillere. Bordfodboldbordet består af en minifodboldbane med 2 mål, 2 × 4 stænger med spiller, bestående af 1 målmand, 2 forsvarere, 5 midtbanespillere og 3 angribere.

Regler
Reglerne i bordfodbold minder om almindelig fodbold: Det gælder om, at få bolden ind i modstanderens mål. Et mål tæller også, hvis det rammer bagvæggen i målet og derefter ryger ud på spillepladen igen. I konkurrencebordfodbold spilles oftest først til 5 mål, bedst af 5 sæt.

Når der er scoret mod et hold eller en spiller giver denne/disse bolden op under kontrol af deres egen midtbane, som almindelig fodbold. Hvis bolden ligger stille uden for nogen af spillernes rækkevidde vil den, såfremt den ikke ligger imellem de to midtbanestænger, blive givet til forsvarsspilleren, der dækker det mål, som bolden ligger tættest på. Ligger bolden stille uden for begge spilleres rækkevidde mellem de to midtbanestænger, må den spiller der sidst gav bolden op på midtbanen tage den under kontrol med dennes midtbane.

Havelåge 
En såkaldt havelåge opstår når en målmand eller en forsvarsspiller forsøger at sende bolden op af banen, men bliver ramt af en angriber, hvorefter bolden ryger tilbage i eget mål.

Der findes to slags havelåger:
Den passive havelåge: Angriberen blokerer skuddet hvorefter bolden ryger i mål.
Den aktive havelåge: Angriberen formår at angribe bolden fra forsvareren med en sparkebevægelse, der rammer, og bolden ryger i mål.

Opstilling 

Et bordfodboldbords opstilling af mænd ser som standard sådan ud (fra venstre til højre ):

Borde 
Der findes en lang række forskellige borde at vælge i mellem. De typer borde der benyttes til de officielle ITSF turneringer er "French-style" Bonzini, "American-style" Tornado, "Italian-style" Roberto Sport, "Austrian-style" Garlando og "German-style" Leonhard. Andre anerkendte bordtyper omfatter Kicker, Rosengart, Jupiter Goldstar, Eurosoccer, Löwen-Soccer, Warrior, Lehmacher, Tecball, og Smoby. Et 7 meter langt bord blev bygget af kunstneren Maurizio Cattelan. Bordet blev døbt Stadium og spilles med 11 spillere på hvert hold, som i virkelighedens fodbold.

Se også 
 Subbuteo

Ekstern henvisning 
 www.bordfodbold.dk - officiel website for Dansk Bordfodbold Forbund (pt. ikke aktiv pr 2.dec.2014)
 www.hbfbordfodbold.dk - officiel website for Hovedstadens Bordfodbold Forening
 www.table-soccer.org/ - officiel website for International Table Soccer Federation (ITSF)
How to Dismantle an Atomic Bomb

How To Dismantle An Atomic Bomb er et album af U2 fra 2004.

Track listing 
 Musik af U2, tekst af Bono og the Edge.
 "Vertigo" – 3:13
 "Miracle Drug" – 3:54
 "Sometimes You Can't Make It on Your Own" – 5:05
 "Love and Peace or Else" – 4:48
 "City of Blinding Lights" – 5:46
 "All Because of You" – 3:34
 "A Man and a Woman" – 4:27
 "Crumbs from Your Table" – 4:59
 "One Step Closer" – 3:47
 "Original of the Species" – 4:34
 "Yahweh" – 4:22
 "Fast Cars" – 3:44 – var et ekstra nummer på CD'en i Japan, Storbritannien, på deluxe udgaven i alle regioner og på den digitale version inkluderet på The Complete U2.

U2-album
Album fra 2004
Académie française

Académie française eller Det Franske Akademi er det øverste organ i Frankrig vedrørende fransk sprog; det er et af de fem akademier, der samlet udgør Institut de France. Akademiet blev oprettet af Kardinal Richelieu i 1635. Akademiet blev lukket under den Franske revolution, men genåbnet af Napoléon Bonaparte i 1803. 

Akademiet har 40 medlemmer ("Les immortels"). De er udpeget på livstid og vælger selv nye medlemmer. Akademiet har til opgave at redigere den officielle ordbog over det franske sprog.

Medlemmer 
Blandt nuværende og tidligere medlemmer af Det Franske Akademi er:

Georges Clemenceau, Valéry Giscard d'Estaing, Georges Dumézil Victor Hugo, Louis Pasteur, Claude Lévi-Strauss, Henri Troyat og Voltaire.

Eksterne henvisninger 

 Hjemmeside for Académie française

Kultur i Frankrig
Akademier
Anamnese (liturgi)

Anamnese (græsk: anamnæsis: erindring, ihukommelse): det vil her sige ihukommelse af Jesus Kristus

Paulus' brug af anamnesis 
I Første Korintherbrev (.25) indgår vendingen til ihukommelse af mig!
ved omtalen af nadverfejringen i den betydning at det der ihukommes, nemlig Jesus, bliver nærværende igen.

Nadverens indstiftelsesord 
De ord af Jesus der danner grundlaget for nadveren – indstiftelsesordene, "verba testamenti" – kan findes i Det Nye Testamente i de tre evangelier Matthæus, Markus og Lukas samt i Paulus' første brev til korintherne: -29,   -25,   -20 og -26.
Til praktisk brug i gudstjenesten sammenskrives disse tekststeder så det passer med nadversyn og øvrige teologi. Det er nemlig kun Lukas og Paulus der nævner at det er til minde om Jesus: "... Gør dette til ihukommelse af mig! ..." . Og det er kun Matthæus der kæder det sammen med syndernes forladelse: "... som udgydes for mange til syndernes forladelse. ..."

Et eksempel på en sådan sammenskrivning kan lyde:
Vor Herre Jesus Kristus tog i den nat, da han blev forrådt, et brød, takkede og brød det, gav sine disciple det og sagde: "Tag det og spis det; dette er mit legeme, som gives for jer. Gør dette til ihukommelse af mig!" Ligeså tog han også bægeret efter måltidet, takkede, gav dem det og sagde: "Drik alle heraf; dette bæger er den nye pagt ved mit blod, som udgydes for jer til syndernes forladelse. Gør dette, hver gang I drikker det, til ihukommelse af mig!"

Ihukommelse og ikke blot minde 
Højbo skriver om denne forskel mellem brug af ihukommelse og minde:
"... betød anamnesis og memoria ikke blot at man tænkte på noget og gjorde det psykisk nærværende som minde. Men ved anamnesis blev det der mindedes, virkeligt nærværende igen, blev re-præsens, gen-nærværende i sine virkninger. 
Derfor bruger vi her "ihukommelse" og ikke "minde" for at få dette gamle ord til at indeholde den tekniske betydning, det gængse ord ikke har. I øvrigt er det hele handlingen der er en ihukommelse, for man gør det Kristus gjorde. Derfor bliver naturligvis også Kristus nærværende i sakramentet, som resultat af anamnesis. ..." (Højbo, s. 186)

I katolsk sammenhæng 
Messe og sakramenter er i katolsk teologi anamnese, ihukommelse af Jesu historiske frelsesgerning.
(Gyldendals Religionsleksikon, 1998)

Se også 
Nadver – Messe (gudstjeneste) – Sakramente – Frelse

Litteratur 
 Højbo, Bjørn (1969). Nadver og messe : den kristne gudstjenestes udvikling i de første århundreder. Serie: Pauluskredsens skrifter. Forlag: Pauluskredsen. DK5=26.4
 Pedersen, A. F. Nørager (1969). Gudstjenestens teologi, København: Berlingske. Serie: Berlingske leksikon bibliotek nr 38. DK5=26.4

Eksterne henvisninger 
 Et dansk site med teologiske opslag: Katolsk minilexikon 
 Bibelen online på dansk
Note

Liturgi
Jesus
Anamnese

Anamnese (, generindring, ihukommelse) kan henvise til flere artikler:

 Anamnese (filosofi) – et begreb i Platons filosofi
 Anamnese (liturgi) – erindring af Jesus ved nadver eller under messe
 Anamnese (sygehistorie) – en patients redegørelse for sin sygehistorie
Georges Pompidou

Georges Jean Raymond Pompidou (5. juli 1911 i Montboudif – 2. april 1974 i Paris) var en fransk politiker. Frankrigs præsident fra 1969 til sin død. Premierminister under Charles de Gaulle i perioden 1962-1968 og dermed den længst siddende premierminister under Den Femte Republik.

Han tog initiativ til et stort kulturcenter i Paris, Centre de Beaubourg, som i daglig tale kaldes Pompidou-centret.

Udenrigspolitik 
Pompidou var gaullist, men mere moderat end sin forgænger i embedet. Han åbnede således mulighed for, at Storbritannien – og dermed Danmark og Irland – kunne blive medlem af EF i 1973.

Frankrigs præsidenter
Frankrigs premierministre
Gaullister
Storkors af Æreslegionen
Franskmænd i 1900-tallet
ICANN

ICANN er en forkortelse for Internet Corporation for Assigned Names and Numbers og er et non-profit selskab stiftet med det formål at formidle en række Internet-relaterede opgaver gennem uddelegering til andre organisationer, f.eks. IANA, Internet Assigned Numbers Authority. ICANN rapporterer til og opererer på direkte foranledning af USA's regering, hvilket til stadighed giver stor bekymring rundt omkring i verden – blandt andet i EU-landene. Dette er dog iflg. ICANN's formand ikke tilfældet mere. 

Blandt ICANNs opgaver kan nævnes tildeling og håndtering af domænenavne og IP-adresser. 

Aktuelt set beskæftiger ICANN sig primært med introduceringen af nye TLD'er. Det tekniske arbejde ICANN varetages primært af IANA, hvorimod moderorganisationen ICANN hovedsagligt beskæftiger sig med politik.

Eksterne henvisninger og kilder

Fodnote 

Internetteknologi
Margrethekirken (Københavns Kommune)

Margrethekirken erstattede en tidligere vandrekirke fra 1964 og er tegnet af arkitekterne Vilhelm Wohlert og Rolf Graae. Den daværende tronfølger, Prinsesse Margrethe lagde grundstenen til kirken den 21. november 1968.

Kirkerummet, der er sekskantet, har 185 pladser, men kan udvides helt op til 395 pladser. Uden om det ligger kordegnekontor, våbenhus, tillægssal, konfirmandstue, entré og præsteværelse.

Kirkens orgel er et Frobeniusorgel (18 stemmer) med 1.066 piber og 3 manualer. Kirken har et altertæppe symboliserende nadverens brød og vin.

Klokketårnet 
Det fritstående klokketårn indeholder nederst et kapel. Øverst hænger dels 6 ringeklokker og dels et klokkespil bestående af 38 klokker. Klokkespillet kan betjenes både elektronisk og manuelt. Organisten kan spille på det både fra tårnet og fra korværelset i kirken.

Eksterne kilder og henvisninger 
 Sognets side hos www.sogn.dk 
 Margrethekirken hos KortTilKirken.dk

Kirker i Københavns Kommune
Kirker i Københavns Stift
Kirker i Københavns Amt
Valby